text: Knallertkører skyder mod mand i bil
  11 februar 2016 kl. 05.43
  En mand er onsdag aften blevet skudt, mens han sad i sin bil ved et vejkryds i Esbjerg. En knallertkører kørte op på siden af bilen og affyrede flere skud.
  Da den sårede holdt i krydset Spangsbjerg Møllevej og Degnevej i Esbjerg, kom en knallert op på siden af ham, og affyrede flere skud mod bilens fører, oplyser Syd- og Sønderjyllands Politi til TV SYD
  Skyderiet skete ved 21.15-tiden, og politiet er ved at danne sig et overblik i sagen .
  Vagtchefen ved Syd- og Sønderjyllands Politi oplyser til TV SYD torsdag morgen, at den sårede meldes uden for livsfare.
  Krydset Spangsbjerg Møllevej/Degnevej i Esbjerg spærret pga. politiopgave. Find alternativ kørevej. #politidk
  
  Spangsbjerg Møllevej i Esbjerg er spærret fra Degnevej til Stengårdsvej. Tidshorisont ukendt.  #politidk
  
  